laion/Wikipedia-Exotic huggingface dataset:
יהדות הוואי

יהדות הוואי היא קהילה יהודית קטנה המתקיימת בקבוצת איי הוואי שבשטחה של ארצות הברית. מבחינה גאוגרפית, הקהילה היהודית בהוואי היא הקהילה המערבית ביותר בעולם. היהודים הראשונים שהגיעו להוואי הגיעו לקבוצת איים זאת במאה ה-19. אחד הניסיונות הראשונים לייסד בהונולולו קהילה יהודית היה ב-1901. בגרעין הראשון היו כ-40 יהודים, שייסדו את הקהילה היהודית של הוואי (The Hebrew Congregation of Hawaii), אולם זו התפרקה כעבור שש שנים בלבד. אחרי מלחמת העולם הראשונה פתח הארגון National Jewish Welfare Board סניף בבית פרטי בהונולולו. פעילות הסניף הביאה בשנת 1938 לייסודה של הקהילה היהודית של הונולולו, שמנתה כ-35 משפחות. לאחר מכן הוקם מרכז קהילתי, שהפך לבית הכנסת הראשון ואחריו הוקם בית הכנסת "עמנואל". גם לאחר מלחמת העולם הראשונה המשיכה הגירת היהודים להוואי. במהלך מלחמת העולם השנייה שימשו חלק מאיי הוואי כבסיסים של הצבא האמריקאי ובין הלוחמים שישבו בבסיסים אלו היו גם יהודים. כיום חיים בהוואי כ-10,000 יהודים, בעיקר באואהו, הונולולו, מאווי, שאר היהודים חיים באי הוואי. כיום חיים במאווי כ-2,500 יהודים כאשר המספר נמצא בשפל בתקופת החורף ובשיא בתקופת הקיץ מכיוון שחלק מהיהודים שבתיהם נמצאים באי בעצם גרים בארצות הברית היבשתית ורק גרים בבתיהם אלו בתקופת הקיץ. בשנות ה-50 התפתח האי במהירות כמרכז תיירות ונופש שמשך אליו מהגרים מאזורים אחרים בארצות הברית, בהם יהודים. בשנות ה-60 ובתחילת שנות ה-70 התיישבו כמה משפחות יהודיות, בעיקר של גמלאים, באזור לאהאינה-קאנאפאלי, בצפון-מערב מאווי. באי ישנן מספר קהילות לפי הזרמים השונים: אורתודוקסית, קונסרבטיבית ורפורמית. כמו כן קהילה חסידית שמורכבת בעיקר מחסידי חב"ד וחסידי צאנז (נשלחו לשם בהוראת הרבי מלובביץ' והרבי מצאנז). לינדה לינגל, אשר כיהנה כמושלת מדינת הוואי בשנים 2002–2010, היא היהודייה הראשונה והיחידה עד כה בתפקיד זה, והמושלת היהודייה השנייה בתולדות ארצות הברית כולה. הקהילה היהודית במאווי, הוואי, מאת: פרופסור ברנרד כץ, בית התפוצות.
טקס פרסי האקדמיה הבריטית לקולנוע ה-66

טקס פרסי האקדמיה הבריטית לקולנוע ה-66 הידוע בשם טקס הבאפט"א נערך ב-10 בפברואר 2013 בבית האופרה המלכותית שבלונדון, להענקת פרסים לסרטי הקולנוע הבריטיים והזרים של שנת 2012. שמות המועמדים הוכרזו ב-9 בינואר 2013. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה ב-2012. סטיבן פריי הנחה את הטקס, שבו זכה הסרט "ארגו" בפרס הסרט הטוב ביותר, ובפרס הבמאי הטוב ביותר עבור בן אפלק. דניאל דיי-לואיס זכה בפרס השחקן הטוב ביותר עבור הסרט "לינקולן", ועמנואל ריבה זכתה בפרס השחקנית הטובה ביותר על הופעתה בסרט "אהבה". כריסטוף ואלץ זכה בפרס שחקן המשנה הטוב ביותר על הופעתו בסרט "ג'אנגו ללא מעצורים", ואן האת'וויי זכתה בפרס שחקנית המשנה על הסרט "עלובי החיים". "סקייפול" בבימויו של סם מנדס נבחר לסרט הבריטי המצטיין של 2012. סר אלן פארקר נבחר לעמית באפט"א, והמפיקה טסה רוס זכתה בפרס על תרומה מצטיינת בתחום הקולנוע. מייקל פיילין סר אלן פארקר טסה רוס טקס פרסי גלובוס הזהב ה-70 טקס פרסי אוסקר ה-85 מדיה וקבצים בנושא טקס פרסי האקדמיה הבריטית לקולנוע ה-66 בוויקישיתוף אתר האינטרנט הרשמי של טקס פרסי האקדמיה הבריטית לקולנוע ה-66 פרסי באפט"א ה-66 טקס פרסי האקדמיה הבריטית לקולנוע ה-66, במסד הנתונים הקולנועיים IMDb (באנגלית) BAFTA: Date Announced for the 2013 Orange British Academy Film Awards Retrieved 6 January 2013. "Bafta awards 2013: Full list of nominees". BBC News. נבדק ב-2013-01-08. Brooks, Xan (10 בפברואר 2013). "Baftas 2013: live!". The Guardian. Guardian Media Group. נבדק ב-10 בפברואר 2013. {{cite news}}: (עזרה) "Bafta: Director Sir Alan Parker on fellowship award". BBC News. BBC. 10 בפברואר 2013. נבדק ב-10 בפברואר 2013. {{cite news}}: (עזרה) "Tessa Ross wins Bafta for Outstanding British Contribution to Cinema". itv.com. 10 בפברואר 2013. נבדק ב-10 בפברואר 2013. {{cite web}}: (עזרה) Robbie Collin, ‏Baftas 2013: Argo is a worthy winner, The Telegraph, 11 February 2013 "Big Ben rules London! Affleck leads BAFTA winners with double Argo triumph as emotional Anne Hathaway steals the show (again!)". Daily Mail. 11 בפברואר 2012. נבדק ב-11 בפברואר 2013. {{cite web}}: (עזרה)
דאנקו (אי)

האי דאנקו (באנגלית: Danco Island) הוא אי המצוי מדרום לתעלת אררה, בסמוך לחוף המערבי של ארץ גרהאם שבאנטארקטיקה. אורכו של האי 2 קילומטרים. האי מתנשא לגובה של 131 מטרים מעל פני הים. באי מושבת פיגווינים גדולה. בשל חשיבותו ההיסטורית של האי, ובשל מושבות הפינגווין, הוכרז האי כאתר מורשת היסטורי וכאתר טבע מוגן על פי האמנה האנטארקטית, מסיבות אלה האי הוא אתר תיירות (והאמנה מגבילה את מספר המבקרים באי). האי התגלה על ידי המשלחת האנטארקטית הבלגית, שחקר את אנטארקטיקה בין השנים 1899–1897 בפיקודו של אדריאן דה ז'רלש. האי מופה על ידי סקר שטחי חסות איי פוקלנד, ומופה מהאונייה נורסל בשנת 1955. באי דאנקו הייתה ממוקמת תחנת המחקר הבריטית - תחנה O (באנגלית: Station O), תחנה זו פעלה מה-26 בפברואר 1956 ועד ה-22 בפברואר 1959 במטרה למפות את האזור ולחקור את הגאולוגיה שלו. הבקתה הראשית של תחנת המחקר נקראה "ארנדאל" (Arendal), והיא נהרסה על ידי הסקר האנטארקטי הבריטי באפריל 2004; מהמבנה נותרו רק יסודות הבטון של המבנה. שמו של האי ניתן לו על ידי הוועדה המייעצת לשמות אנטארקטיים של בריטניה. האי נקרא על שמו של אמיל דאנקו (Emile Danco), איש המשלחת האנטארקטית הבלגית, אשר מת על סיפונה של האונייה בלגיקה בעת היותו חלק מהמשלחת. מדיה וקבצים בנושא דאנקו בוויקישיתוף האי דאנקו תיאור על פי האמנה האנטארקטית האי דאנקו באתר הסקר הגאולוגי של ארצות הברית האי דאנקו באתר הגאזט האנטארקטי של ממשלת אוסטרליה האי דאנקו באתר הגאזט האנטארקטי המשווה SCAR של ממשלת אוסטרליה תצלומי האי דאנקו תצלומי מושבות הפינגווינים באי דאנקו מידע לתיירים לאי דאנקו תיאור ביקור באי דאנקו ותצלומי האי האי דאנקו באתר peakbagger האי דאנקו, סרטון באתר יוטיוב תחנה O באתר הסקר האנטארקטי הבריטי מידע גאוגרפי והיסטורי מידע על גבעת דאנקו האמנה האנטארקטית - האי דנקו ההיסטוריה של תחנה O
קרחון ברגה

קרחון ברגה (באנגלית: Breguet Glacier) הוא קרחון הזורם לתוך מפרצון סיירבה, דרומית לקרחון גרגורי, בחוף המערבי של ארץ גרהאם שבאנטארקטיקה. הקרחון מתנשא לגובה של 682 מטרים מעל פני הים. הקרחון מופיע לראשונה במפה של ממשלת ארגנטינה משנת 1957. שמו של הקרחון ניתן לו על ידי הוועדה המייעצת לשמות אנטארקטיים של בריטניה בשנת 1960. הקרחון נקרא על שמם של לואי ברגה, וז'אק ברגה - מהנדסי אווירונאוטיקה צרפתים שבנו את המסוק הראשון. קרחון ברגה באתר הסקר הגאולוגי של ארצות הברית קרחון ברגה באתר הגאזט האנטארקטי של ממשלת אוסטרליה קרחון ברגה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix מפת אזור קרחון ברגה תיאור הטיפוס על קרחון ברגה באתר המועדון האלפיני האמריקאי מידע גאוגרפי והיסטורי מידע גאוגרפי
טיסה 1492 של אירופלוט

טיסה 1492 של אירופלוט הייתה טיסה אשר בוצעה במטוס סוחוי סופרג'ט 100 שהתרסק ב-5 במאי 2019 בעת שהיה בדרכו מנמל התעופה שרמטייבו במוסקבה לנמל התעופה מורמנסק (אנ') שברוסיה. המטוס חזר לנמל התעופה שרמטייבו 30 דקות לאחר ההמראה כדי לבצע נחיתת חירום. הכנפיים והגוף האחורי של המטוס התלקחו בנחיתה, והמטוס גלש מעבר למסלול הנחיתה. 41 אנשים נהרגו. טיסה 1492 הייתה טיסת פנים שהמריאה מנמל התעופה הבינלאומי שרמטייבו לכיוון נמל התעופה מורמנסק בשעה 18:04 זמן מקומי (15:04 UTC). המטוס הפסיק לטפס בגובה 10,000 רגל והסתובב חזרה לכיוון שרמטייבו, וביצע נחיתת חירום 30 דקות לאחר ההמראה עקב מכת ברק. בנחיתה חרג מהמסלול ונשרף לאחר מכן. מבין חמשת אנשי הצוות ו-73 נוסעים, 41 אנשים דווחו כהרוגים, ביניהם גם אחד משלושת דיילי המטוס. עשרה נוספים דווחו כפצועים. המטוס המעורב בתאונה היה סוחוי סופרג'ט 100 רוסי. המטוס נשא את הרישום RA-89098 ואת המספר הסידורי של היצרן 95135, וטס לראשונה ביוני 2017. על חקירת ההתרסקות אחראית ועדת התעופה הבין-מדינתית ברם אליה צורפו גם גופי החקירה של ועדת החקירות הפדרלית ומחלקת התחבורה של הסניף המוסקבאי של הוועדה שהאשימו את אירופלוט בהפרת חוק בטיחות הטיסה שגרם למותם של יותר משני אנשים. על פי מסקנות ראשוניות של הוועדה ייתכן שהטייסים לא פעלו על פי נוהלי הבטיחות, לאחר שנודע כי המטוס נחת במהירות של 287 קמ"ש, חריגה משמעותית מ-240 קמ"ש המוגבלים למהירות נחיתה. ב-6 במאי 2019 הוועדה הודיעה כי היא בודקת כמה גרסאות לגבי הגורמים להתרסקות, בין השאר בחנה החקירה מספר גרסאות, כולל כשירות לא מספקת של הטייסים, משדרים ואנשי התמיכה, כשל בציוד והמטוס או תנאי מזג אוויר קשים (לאחר שדווח שהמנועים ספגו שתי מכות ברק, 28 דקות לאחר ההמראה). לאחר התקרית איירופלוט ביטלה ארבע טיסות שונות של מטוס הסוחוי שתוכננו ל-8 במאי: טיסה משרמטייבו למינסק, משרמטייבו לריגה, מרוסטוב על הדון למוסקבה וטיסה רביעית ממוסקבה לפרם, לא דווח על סיבות הביטולים, אך לפחות בשתיים מהטיסות התגלו כשלים טכניים בניסיונות ההמראה של המטוסים. טיסה 593 של אירופלוט מדיה וקבצים בנושא טיסה 1492 של אירופלוט בוויקישיתוף סוכניות הידיעות, רוסיה: מטוס עלה באש באוויר, לפחות 40 נוסעים נספו, באתר ynet, 6 במאי 2019 תיק התאונה והיסטוריית המטוס של טיסה 1492 של אירופלוט, באתר Aviation Safety Network (באנגלית) Hradecky, Simon. "Accident: Aeroflot SU95 at Moscow on May 5th 2019, aircraft bursts into flames during rollout and burns down". Aviation Herald. נבדק ב-5 במאי 2019. {{cite web}}: (עזרה) Noëth, Bart. "Aeroflot Sukhoi Superjet makes emergency landing at Moscow Sheremetyevo after a fire on board". Aviation24. נבדק ב-5 במאי 2019. {{cite web}}: (עזרה) "RA-89098 accident description". Aviation Safety Network. נבדק ב-5 במאי 2019. {{cite web}}: (עזרה) האסון ברוסיה: דייל הציל נוסעים ומת בשריפה, באתר ynet, 6 במאי 2019 "Russian Aeroflot plane makes emergency landing in Moscow". BBC News Online. נבדק ב-5 במאי 2019. {{cite web}}: (עזרה) RRJ-95B RA-89098 05.05.2019 — דף החקירה באתר הרשמי. "Возбуждено уголовное дело по факту аварийной посадки пассажирского самолёта в Шереметьево". "Расследование уголовного дела об аварийной посадке пассажирского самолёта в столице передано в центральный аппарат СК России".
Oh Daddy

"Oh Daddy" (בעברית: "אוי, אבא") הוא סינגל שהוקלט על ידי זמרת הרגאטון הדומיניקנית נאטי נטשה. השיר יצא לאור ב-26 באפריל 2019, על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה שלה, IlumiNATTI. יציאתו של "Oh Daddy" אירעה בסמוך ליציאתו של "Obsesión", כאשר לשניהם צולמו וידאו קליפים. השיר הגיע למקום ה-36 בארגנטינה הוט 100, וה-20 במצעד שירי הפופ הלטיניים. השיר נכתב על ידי נאטי נטשה, גבי מיוזיק, רפאל פינה, ריצ'י ואלנס ולינקולן קסטנידה. כמו כן, לשיר יצאה גרסה בשפה הספרדית, וגרסה באותה השפה, המשלבת בתוכה גם את השפה האנגלית. שתי הגרסאות נכללו באלבום הבכורה של נטשה, IlumiNATTI, שיצא לאור ב-15 בפברואר 2019. בבילבורד ציינו ש"הקליפ של השיר מציג אישה מבוגרת [נטשה] אשר מספרת על האהבה הנכזבת הראשונה שלה". הווידאו קליפ הנלווה שצולם לשיר הועלה לערוץ היוטיוב של נאטי נטשה ב-25 באפריל 2019. בתחילת הקליפ, ניתן לראות ילדה, ניגשת אל סבתא שלה. בהמשך, השתיים פותחות אלבום תמונות, וסבתה מספרת לה על מישהו שאהבה פעם. בכל חלק מהאלבום, היא מספרת לה על סיפור אחר שהיא חוותה כשהייתה צעירה. נכון לספטמבר 2021, מונה הצפיות של הקליפ עומד על כ-325 מיליון צפיות. סרטון השיר "Oh Daddy" באתר יוטיוב Natti Natasha’s "Oh Daddy" Debuts At #20 On Global YouTube Music Videos Chart, Headline Planet, ‏2019-05-04 (באנגלית) Natti Natasha lança clipe da música "Oh Daddy", Diário Carioca, ‏2019-05-05 (בפורטוגזית) (ארכיון) Natti Natasha - Obsesión [Official Video], נבדק ב-2021-09-11 Natti Natasha (2019-04-25), Natti Natasha - Oh Daddy [Official Video], נבדק ב-2019-05-05 Billboard Argentina Hot 100 Chart, Billboard Natti Natasha, Billboard Natti Natasha – Oh Daddy (באנגלית), נבדק ב-2019-05-05 Natti Natasha – Oh Daddy (Spanglish Version) (באנגלית), נבדק ב-2019-05-05 ilumiNATTI by Natti Natasha, Genius (באנגלית) Natti Natasha recuerda su primera ruptura amorosa en el video de “Oh Daddy”, Billboard, ‏2019-04-29 (בספרדית) "Gold & Platinum - RIAA". RIAA (באנגלית אמריקאית). נבדק ב-2018-06-30. Natti Natasha Charts, "Oh Daddy" está elegível para receber certificado de ouro latino nos Estados Unidos pelas 30 mil cópias vendidas no país !pic.twitter.com/bUmkR3oKHs, @NattiChart, ‏2019T14:40 (בפורטוגזית) Natti Natasha Charts, Oh Daddy - Sales - Mexico, טוויטר, ‏6 ביוני 2019 Natti Natasha Charts, “Oh Daddy” está elegível a 2x Platina no Peru pelas mais de 12 mil cópias vendidas no país!pic.twitter.com/jlBo5hcpS0, @NattiChart, ‏2019T9:14 (בפורטוגזית)
Obsesión

"Obsesión" (בעברית: "אובססיה") הוא סינגל שהוקלט על ידי זמרת הרגאטון הדומיניקנית נאטי נטשה. השיר יצא לאור ב-22 במרץ 2019, על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה שלה, IlumiNATTI. השיר נכתב על ידי נאטי נטשה, גבי מיוזיק, רפאל פינה, וישראל דומינגו רודריגז. כמו כן, השיר הוא שיר בסגנון הפופ הלטיני, המשלב בתוכו גם את סגנון הרגאטון, אשר מאפיינים שירים נוספים מתוך האלבום. ב-Peru 21 סקרו את השיר והקליפ שלו, תוך שכתבו שם "לפני יותר מחודש, הוציאה הזמרת נאטי נטשה את אלבום האולפן הראשון שלה IlumiNATTI, איתו היא מבססת את מעמדה כמי שמייצבת את ז'אנר הרגאטון. כדי להמשיך את הדרך שסללה, היא הוציאה קליפ נלווה לסינגל החדש שלה". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות. הווידאו קליפ הנלווה שצולם לשיר הועלה לערוץ היוטיוב של נאטי נטשה ב-22 במרץ 2019. בתחילת הקליפ, ניתן לראות את נטשה, כשהיא עומדת על שטיח אדום, ומאות צלמים מצלמים אותה. בהמשך, ניתן לראותה במספר יעדים שונים ברחבי העולם. הקונספט של הקליפ עוסק בעיקר באובססיה של אנשים כלפי נטשה. נכון ליוני 2020, מונה הצפיות של הקליפ עומד על כ-35 מיליון צפיות. סרטון השיר "Obsesión" באתר יוטיוב Natti Natasha enloquece a tres hombres en 'Obsesión', su nuevo vídeo, EuropaFM, ‏2019-03-23 (בספרדית) Dale un vistazo al detrás de cámaras de 'Obsesión' de Natti Natasha, Nación Rex (בספרדית) Natti Natasha – Obsesión (באנגלית), נבדק ב-2019-05-05 ilumiNATTI, נבדק ב-2019-05-05 Redacción Peru21, Natti Natasha estrenó videoclip oficial de su tema “Obsesión” | FOTOS Y VIDEO, Peru21, ‏2019-03-22 (בספרדית) Obsesion, נבדק ב-2021-09-11 Natti Natasha (2019-03-22), Natti Natasha - Obsesión [Official Video], נבדק ב-2019-05-05
דאנקו

האם התכוונתם ל... חוף דאנקו – חוף בארץ גרהאם, בחצי האי האנטארקטי שבאנטארקטיקה האי דאנקו – אי ממערב לארץ גרהאם ולחוף דאנקו
אלכסנדרוס פאפאגוס

אלכסנדרוס פאפאגוס (ביוונית: Ἀλέξανδρος Παπάγος;‏ 9 בדצמבר 1883 - 4 באוקטובר 1955) היה פילדמרשל ופוליטיקאי יווני. פאפאגוס נולד ב-9 בדצמבר 1883 באתונה, והתחנך באקדמיה הצבאית בבריסל ובבית הספר הפרשים באיפר. הוא שירת בצבא היווני, ולחם במהלך מלחמות הבלקן ומלחמת העולם הראשונה, אך בשל תמיכתו במלך קונסטנטינוס הראשון, הוא פוטר מן הצבא בשנת 1917 וחזר לשרת בו רק לאחר חזרתו של קוסטנטינוס בשנת 1920, אך שוחרר שוב מתפקידו על ידי ממשלת הרפובליקה היוונית השנייה בשנת 1923. הוא מונה למייג'ור גנרל ומפקד קורפוס בשנת 1927. כראש המטה הכללי של הצבא הוא מילא תפקיד מרכזי בהפלת הרפובליקה היוונית השנייה באוקטובר 1935, ועם שובו של המלך גאורגיוס השני והקמת הדיקטטורה של מטאקסס, הוא הפך לשר המלחמה. כבר בשנת 1934 הוא מילא תפקיד חשוב במשא ומתן בין יוון לבין מדינות אירופאיות אחרות על בריתות צבאיות. עם פרוץ מלחמת העולם השנייה מונה פאפאגוס ב-28 באוקטובר 1940 למפקד הכוחות היווניים, ובאותו היום התקיפו האיטלקים את יוון מכיוון אלבניה. הצבא היווני לחם בעקשנות, הדף את האיטלקים וכבש כמעט שליש מאלבניה. כאשר יוון נלחמה בפעם הראשונה נגד כוחות גרמנים ממרץ 1941 פאפאגוס תמך בהחלטה אסטרטגית זו, אם כי הוא גם העריך את הסיכויים הצבאיים נגד גרמניה כנמוכים מאוד. כשהגרמנים הגיעו לשטח היווני, תפסו את קו מטאקסס וכבשו את סלוניקי, איפשר פאפאגוס את כניעת כוחות המבצר ב-10 באפריל 1941, אך רצה להמשיך במאבק עם שאר היחידות. אך מפקדיהם באופן עצמאי סיכמו על הפסקת אש עם כוחות הציר. פאפאגוס קיבל את התנאים החדשים וחתר לנסיגה בטוחה של שאר הכוחות הבריטים. הוא עצמו דחה את ההצעה הבריטית לנסוע איתם לכרתים. ביולי 1943 נעצר פאפאגוס וגורש למחנה הריכוז דכאו. באפריל 1945 הוא היה יחד עם אסירים בולטים אחרים במחנה הריכוז דכאו שהובלו לנידרדורף (דרום טירול), שם שוחררו האסירים על ידי חיילי הוורמאכט, לאחר ששומרי האס אס עזבו. לאחר מכן הוא נלחם שוב כמפקד העליון במלחמת האזרחים ביוון עם תמיכה אמריקנית משמעותית, נגד הפרטיזנים הקומוניסטים. המלחמה הסתיימה בשנת 1949 עם התבוסה הסופית של הקומוניסטים, ופאפאגוס מונה לפילדמרשל הראשון של יוון. בשנת 1951, לאחר התכתשות עם המלך, הוא התפטר כדי להקים מפלגה שמרנית חדשה, "האיחוד היווני" (Ελληνικός), אשר זכתה בבחירות 1952 ברוב גדול. הוא היה ראש ממשלת יוון מ-19 בנובמבר 1952 עד מותו ב-4 באוקטובר 1955. בשנת שלטונו נפלה תוכנית שיקום מקיפה, ובשנת 1953 בוצעה הרפורמה במטבע. במדיניות החוץ, למרות ברית משולשת שנחתמה בשנת 1954 עם יוגוסלביה וטורקיה, הסכסוך בקפריסין הביא להרעת היחסים עם טורקיה. מדיה וקבצים בנושא אלכסנדרוס פאפאגוס בוויקישיתוף אלכסנדרוס פאפאגוס, באתר אנציקלופדיה בריטניקה (באנגלית) אלכסנדרוס פאפאגוס, באתר "Find a Grave" (באנגלית)
גולני (פירושונים)

האם התכוונתם ל... חטיבת גולני ומקומות על שם החטיבה חטיבת גולני (חטיבה 1) - חטיבת חיל רגלים סדירה בצה"ל "גולני שלי" – המנון היחידה מחלף גולני – מחלף מרכזי בגליל התחתון, שבו נפגשים כביש 65 וכביש 77 אתר ההנצחה ומוזיאון חטיבת גולני – מוזיאון, אתר הנצחה ומורשת קרב לחטיבת גולני הממוקם במחלף גולני שביל גולני – שביל טיולים ארצי ורצוף מאילת ועד החרמון שנמשך לאורך חלק ניכר ממדינת ישראל אישים ששם משפחתם גולני מוטי גולני – היסטוריון ישראלי של תקופת המנדט ומדינת ישראל
Wikiwand

Wikiwand הוא ממשק תוכנה קנייני אשר פותח לצורך צפייה בערכי ויקיפדיה בקלות רבה יותר. התוכנה זמינה עבור מספר דפדפני אינטרנט פופולריים כתוסף חינמי, או כאפליקציה למכשירים ניידים. חברת Wikiwand (שנקראה במקור WikiWand) נוסדה ב-2013 על ידי ליאור גרוסמן ואילן לוין. הממשק, אשר הושק באופן רשמי באוגוסט 2014, כולל תפריט סרגל צד, סרגל ניווט, קישורים מותאמים אישית לשפות אחרות, טיפוגרפיה חדשה וגישה לתצוגות מקדימות של ערכים מקושרים. תוכן העניינים מוצג תמיד בצדו השמאלי של המסך, או בצידו הימני כאשר משתמשים בממשק העברי. לדברי גרוסמן, "עבורנו זה לא היה הגיוני שהאתר החמישי הפופולרי ביותר בעולם, אשר נמצא בשימוש על ידי חצי מיליארד אנשים, מכיל ממשק אשר לא עודכן למעלה מעשור. מצאנו את ממשק ויקיפדיה עמוס, קשה לקריאה (שטחים גדולים של טקסט קטן), קשה לניווט, ושימושיות לוקה בחסר." הממשק זמין בתור תוסף עבור דפדפני גוגל כרום, ספארי ופיירפוקס וכן דרך האתר הרשמי של Wikiwand. במרץ 2015, חברת Wikiwand השיקה יישום iOS עבור מכשירי אייפון ואייפד. יישום אנדרואיד נמצא כעת בפיתוח.[דרוש מקור] ב-2014, חברת Wikiwand הצליחה לגייס כ-600 אלף דולרים ובכך יכלה להמשיך בפיתוח התוכנה. היא הצהירה כי בכוונתה לגייס הכנסות באמצעות פרסום ולתרום כ-30 אחוזים מרווחיה לקרן ויקימדיה. מדיה וקבצים בנושא Wikiwand בוויקישיתוף אתר האינטרנט הרשמי של Wikiwand (באנגלית) Wikiwand, ברשת החברתית פייסבוק Wikiwand, ברשת החברתית אקס (טוויטר) Wikiwand, ברשת החברתית LinkedIn Jillian Wong, 21 Aug 2014, ‘WikiWand’ Gives Wikipedia Clean New Layout For A Better Reading Experience - DesignTAXI.com, designtaxi.com (ארכיון) "WikiWand".‏ CrunchBase. בדיקה אחרונה ב-22 באוגוסט 2014. Wikiwand (@wikiwand) | טוויטר, באתר twitter.com WikiWand is a modernized Wikipedia frontend - gHacks Tech News, www.ghacks.net (ארכיון) Paul Sawers, WikiWand Makes Wikipedia Beautiful, The Next Web, ‏2014-08-19 (באנגלית) Web App WikiWand Raises $600,000 To Give Wikipedia A New Interface, TechCrunch (באנגלית) זך אפשטיין (18 במרץ 2015). "New free iPhone app transforms Wikipedia into a stunning interactive experience".‏ Yahoo. בדיקה אחרונה ב-26 במרץ 2015. "About Wikiwand". Wikiwand (באנגלית). נבדק ב-2019-05-06.
אופטיקה הלפרין

אופטיקה הלפרין היא רשת האופטיקה הגדולה בישראל והרשת הקמעונאית הגדולה בישראל הפועלת ללא זכיינים. הרשת מונה מעל ל-140 סניפים ומעסיקה כ-600 עובדים. בשנת 1988 הקים הרב רפאל הלפרין את החברה. עם מותו בשנת 2011, עבר לנהל את הרשת בנו יעקב, השותף בבעלות עליה עם אחיו ואחיותיו: משה, שמואל, חיה, דוד, אתי ויהודה. חזונה של החברה, כפי שפורסם באתר הרשמי שלה, הוא ”לאפשר לכל שכבות האוכלוסייה בישראל לרכוש משקפי ראייה במחיר השווה לכל נפש”. הרשת מעסיקה כ-600 עובדים ב-140 סניפים. בין היתר היא מעסיקה אופטומטריסטים, אופטיקאים, מנהלי חנויות, מוכרנים ואנשי שירות ומטה. מיום הקמתה הרשת מסתמכת על חנויות רחוב. ב-2014 נכנסה לראשונה לקניונים וב-2016 התרחבה משמעותית כאשר פתחה בשלושה חודשים סניפים ב-12 קניונים, בהשקעה כוללת של 7.3 מיליון שקל. ב-2011 הגישה אופטיקה הלפרין תביעה נגד היבואנית הרשמית בישראל של מותג עדשות הראייה הגרמני צייס, לוכסויז'ן לאחר שלוכסויז'ן לטענת אופטיקה הלפרין הפיצה טענות שקריות במדיה על עדשות המולטיפוקל של צייס, המשווקת ברשת. במסגרת הפרסומים, נכתב על עדשות אלה כי הן מזויפות ומשווקות ללא רישיון. ונפסקו לאופטיקה הלפרין פיצויים בסך של כ-84 אלף שקל. ב-2012 תבעה אופטיקה הלפרין את חברת המשקפיים לוקסוטיקה בטענה שחתמה עם לוקסוטיקה על בלעדיות לשיווק משקפיים אופטיים של רייבאן, כשלאחר שמונה חודשים בוטלה הבלעדיות. בינואר 2020 המחוזי קבע כי החברה האיטלקית הפרה את ההסכם וקבע כי תפצה את אופטיקה הלפרין ב-7 מיליון שקל. בערעור שהגישה לוקסוטיקה לבית המשפט העליון, התקבל הערעור חלקית והפיצוי הופחת מ־7 מיליון שקל ל־3.8 מיליון שקל. במאי 2017 פורסם כי מנכ"ל החברה יעקב הלפרין מחפש רוכשים לחברה על פי שווי שוק של 200 מיליון שקל. לשם כך נעזר בפירמת ראיית החשבון ארנסט אנד יאנג. הלפרין הכחיש את המיוחס לו. בשנת 2022 ולאחר שלא נמצא מחליף חיצוני למנכ"ל החברה מונתה חיה הלפרין אז המשנה למנכ"ל כמנכ"לית החברה, זאת לאחר שאחיה יעקב הלפרין שימש כמנכ"ל כ-30 שנים ברשת. הרשת משווקת משקפי ראייה, משקפי שמש עדשות מגע ועדשות מולטיפוקל, תמיסות וחומרים לעדשות ומשקפי שמש של מותגים זרים ידועים. לחברה גם זכיינות בעבור חלק ממותגי המשקפיים אותן היא משווקת. בין מוצרי הרשת נמצאים המותגים: מייקל קורס, דיור, טומי הילפיגר, GUESS, הוגו בוס, ריי באן, דולצ'ה וגבאנה, ארמאני, פראדה ומארק ג'ייקובס. החברה משקיעה גם בטכנולוגיות מתקדמות כמו בעדשות ASHAI שמתוצרת יפן ועדשות מולטיפוקל ASAHI X-REALITY המיוצרות בהתאמה אישית. במהלך שנות פעילותה גם הרחיבה את פעילותה לתחומים רפואיים ופארא-רפואיים. אתר האינטרנט הרשמי של אופטיקה הלפרין גולן חזני, בלעדי לכלכליסט יעקב הלפרין פנה לגופים פיננסיים כדי לחפש קונה לרשת האופטיקה, באתר כלכליסט, 29 במאי 2017 אורנה יפת, אופטיקה הלפרין נערכת לכניסה מסיבית לקניונים, באתר כלכליסט, 28 בדצמבר 2014 אורנה יפת, בלעדי לכלכליסט מהרחוב לקניון: אופטיקה הלפרין מחליפה מסגרת, באתר כלכליסט, 6 באוקטובר 2016 הילה ויסברג‏, אופטיקה הלפרין זכתה בתביעת לשון הרע נגד יבואנית עדשות צייס, באתר וואלה, 6 במאי 2015 אורנה יפת, ביהמ"ש: לוקסאוטיקה הפרה הסכם בלעדיות ותשלם לאופטיקה הלפרין 3.8 מיליון שקל, באתר כלכליסט, 22 בינואר 2020 ערן אזרן, רואים שחורות: מה קרה למחירי המשקפיים - והאם הרשתות יצליחו לשרוד?, באתר TheMarker‏, 14 במרץ 2018 דורון אביגד, ‏מנכ"לית רשת האופטיקה שהתחילה כילדה שסידרה משקפיים בחנות המשפחתית, באתר גלובס, 11 במרץ 2023
צ'רי QQme

צ'רי QQme (באנגלית: Chery QQme) היא מכונית סופרמיני המוגדרת כמכונית עירונית, וקומפקטית מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司) אשר יוצרה בין השנים 2009–2011. דגם "צ'רי QQme" הוצג לראשונה בתערוכת המכוניות הבינלאומית בשאנגחאי בשנת 2009. יוצרו 1,826 יחידות (1,350 יחידות בשנת 2009, 374 יחידות בשנת 2010). 3 דלתות - האצ'בק. 5 נוסעים. מנוע קדמי. מנוע בנזין. קיבולת מכל דלק - 43 ליטר. צמיגים: 175 / 60 R14. צמיג רזרבי - גודל מלא. 5 רמות גימור. אחריות יצרן: 4 שנים / 120,000 ק"מ. מחיר היחידה נע בין 55,000-69,000 רנמינבי (בסין). "Chery WOW". "Chery QQ Sport". "Chery S16". צ'רי אריזו 3 צ'רי Q21 מדיה וקבצים בנושא צ'רי QQme בוויקישיתוף אתר האינטרנט הרשמי של צ'רי QQme צ'רי QQme, סרטון באתר יוטיוב אתר היצרן (chery.cn) דגמי "צ'רי QQme" (בסינית) car.autohome.com.cn/config/series/612 דגמי "צ'רי QQme" autonews.gasgoo.com דגמי "צרי QQme" carnewschina.com/2012/02/10/spotted-in-china-chery-qqme דגמי "צרי QQme" - מפרט chinamobil.ru/eng/chery/qq-me דגמי "צ'רי QQme" chinamobil.ru/eng/chery/qq-me
פורמולה 1 עונת 1967

עונת 1967 הייתה העונה ה-18 של אליפות הפורמולה 1, שאורגנה על ידי הפדרציה הבינלאומית לרכב (FIA). דני האלם מניו זילנד זכה באליפות הנהגים, וקבוצת ברבהאם זכתה באליפות היצרנים בפעם השנייה ברציפות. הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון 6 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה. הטבלה כוללת רק נהגים שצברו נקודות במהלך העונה הטבלה כוללת רק יצרנים שצברו נקודות במהלך העונה. התוצאות המודגשות הן התוצאות שנחשבו לחישוב הניקוד באליפות. מדיה וקבצים בנושא פורמולה 1 עונת 1967 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine.
סנטאישטוואן

סנטאישטוואן (בהונגרית: Szentistván) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית סנטאישטוואן קטנה משמעותית מ-2,842 תושבים בשנת 1990 עד 2,357 תושבים בשנת 2018 (ירידה של 485 תושבים). בסנטאישטוואן חיו מעט יהודים. מדיה וקבצים בנושא סנטאישטוואן בוויקישיתוף אתר האינטרנט הרשמי של סנטאישטוואן (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
סומויה

סומויה (בהונגרית: Szomolya) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית סומויה קטנה מ-1,718 תושבים בשנת 1990 עד 1,569 תושבים בשנת 2018 (ירידה של 149 תושבים). בסומויה חיה קהילה יהודית ובמקום היה בית קברות יהודי. מדיה וקבצים בנושא סומויה בוויקישיתוף אתר האינטרנט הרשמי של סומויה (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 קברים יהודיים בסומויה מפקדי האוכלוסין של יהודי הונגריה, 1993
טרד

טרד (בהונגרית: Tard) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית טרד קטנה משמעותית בעשרות השנים האחרונות, מ-1,527 תושבים בשנת 1990 עד 1,127 תושבים בשנת 2018 (ירידה של כ-26%). בטרד חיו מעט יהודים. מדיה וקבצים בנושא טרד בוויקישיתוף אתר האינטרנט הרשמי של טרד (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993